b'\n_START_ARTICLE_\nOddelek za zdravstveno nego, Zdravstvena fakulteta v Ljubljani\n_START_PARAGRAPH_\nOddelek za zdravstveno nego na Zdravstveni fakulteti Univerze v Ljubljani je najve\xc4\x8dji in najstarej\xc5\xa1i oddelek. Je tudi najstarej\xc5\xa1i v Sloveniji._NEWLINE_Izobra\xc5\xbeevanje za zdravstveno nego ima v Sloveniji dolgo tradicijo. Za\xc4\x8delo se je \xc5\xbee leta 1923 z ustanovitvijo \xc5\xa0ole za sestre, ki je za\xc4\x8dela s poukom 3. janurja 1924. S \xc5\xa1olskim letom 1951/52 je \xc5\xa0ola za medicinske sestre v Ljubljani za\xc4\x8dela poleg srednje\xc5\xa1olk sprejemati tudi kandidatke z zaklju\xc4\x8deno srednje\xc5\xa1olsko izobrazbo. Takrat se je v Sloveniji za\xc4\x8delo izobra\xc5\xbeevanje medicinskih sester na vi\xc5\xa1je\xc5\xa1olskem nivoju. Pomemben mejnik v izobra\xc5\xbeevanju medicinskih sester je bil pri\xc4\x8detek izvajanja univerzitetnega programa zdravstvene vzgoje v \xc5\xa1tudijskem letu 1993/94. \xc5\xbdal se je zadnja generacija vpisala v \xc5\xa1tudijskem letu 1995/96._NEWLINE_Vsa leta, kar poteka \xc5\xa1tudij zdravstvene nege na vi\xc5\xa1jem in na visoko\xc5\xa1olskem strokovnem nivoju, je bil cilj izoblikovati medicinske sestre s \xc5\xa1irokim osnovnim znanjem, da bi lahko uspe\xc5\xa1no, suvereno in samostojno delovale na vseh nivojih zdravstvene dejavnosti z namenom vzpodbujati in nuditi pomo\xc4\x8d posamezniku, dru\xc5\xbeini, dru\xc5\xbebeni skupini za dosego optimalnih zdravstvenih potencialov.'